Ο **Μπράιαν Χαφέτ Ρουίς Γκονσάλες** (Ισπανικά: *Bryan Jafet Ruiz González*, 18 Αυγούστου 1985) είναι Κοσταρικανός πρώην ποδοσφαιριστής. Αγωνιζόταν ως δεξιός μεσοεπιθετικός ή και δεύτερος επιθετικός.

Καριέρα με συλλόγους
--------------------

### ΛΔ Αλαχουελένσε

Ξεκίνησε την επαγγελματική του καριέρα το 2003 στην ΛΔ Αλαχουελένσε, στην πρώτη κατηγορια του πρωταθλήματος της Κόστα Ρίκα. Γρήγορα έγινε γνωστός για τις ικανότητες του τόσο στο σκοράρισμα όσο και στη δημιουργία παιχνιδιού. Εκεί απέκτησε και το παρατσούκλι *λα κομαδρέχα* (η νυφίτσα) λόγω των χαρακτηριστικών του προσώπου του. Ήταν μέρος της ομάδας που κατέκτησε το Κύπελλο UNCAF και το Κύπελλο Πρωταθλητριών CONCACAF.

### ΚΑΑ Γάνδη

Το καλοκαίρι του 2006 ο Ρουίς μετακόμισε στην Ευρώπη για τη βελγική ΚΑΑ Γάνδη σε μια τετραετή συμφωνία. Τον επόμενο χρόνο έγινε αρχηγός της ομάδας και τελείωσε τη σεζόν ως πρώτος σκόρερ της.

### ΦΚ Τβέντε

Στις 15 Ιουλίου του 2009 ο ολλανδικός σύλλογος ΦΚ Τβέντε ανακοίνωσε τη μεταγραφή του Ρουίς. Έκανε το ντεμπούτο του με τη νέα του ομάδα σκοράροντας το δεύτερο τέρμα ύστερα από ασίστ μιας άλλης μεταγραφής, του Μίροσλαβ Στοκ. Στις 12 Δεκεμβρίου του 2009 συμπλήρωσε 10 συνεχόμενα παιχνίδια που πετύχαινε γκολ. Στις 27 Μαρτίου του 2010, ο Ρουίς πέτυχε ένα από τα γρηγορότερα χατ τρικ στην ιστορία του Ολλανδικού πρωταθλήματος, σκοράροντας ενάντια στη Σπάρτα Ρότερνταμ στο 46ο, 49ο και 50ο λεπτό.

Στις 2 Μαΐου του 2010 η Τβέντε στέφθηκε πρωταθλήτρια της Ερεντιβίζι για πρώτη φορά στην ιστορία της, νικώντας με 2-0 τη ΝΑΚ Μπρέντα. Ο Ρουίς πέτυχε το πρώτο γκολ του αγώνα στο 23 λεπτό. Τελείωσε τη σεζόν με 24 γκολ στο πρωτάθλημα. Οι εμφανίσεις του τράβηξαν το ενδιαφέρον αγγλικών συλλόγων, με εντονότερο αυτό της Φούλαμ.

### Φούλαμ

Στις 31 Αυγούστου του 2011, την τελευταία ημέρα της μεταγραφικής περιόδου, η Φούλαμ ανακοίνωσε τη μεταγραφή του Ρουίς για μη ανακοινώσιμο ποσό. Το ντεμπούτο του έγινε στις 11 Σεπτεμβρίου του 2011 στο εντός έδρας παιχνίδι ενάντια στη Μπλάκμπερν ενώ πέτυχε το πρώτο του τέρμα με τη νέα του ομάδα στις 23 Οκτωβρίου στην εντός έδρας ήττα με 1-3 από την Έβερτον. Στο εκτός έδρας παιχνίδι ενάντια στη Μπόλτον στις 7 Απριλίου του 2012 έσπασε ένα κόκαλο στο πόδι του, τραυματισμός που τον κράτησε εκτός αγωνιστικών χώρων για 10 εβδομάδες. Στις 18 Αυγούστου του 2012, ο Ρουίς ήταν βασικός στο πρώτο παιχνίδι της σεζόν και έδωσε μια ασίστ στη νίκη με 5-0 επί της Νόριτς. Τελείωσε τη σεζόν με 31 εμφανίσεις και 5 γκολ.

### ΠΣΦ Αϊντχόφεν

Ο Ρουίς δόθηκε δανεικός για το δεύτερο μισό της σεζόν 2013-2014 στην Αϊντχόφεν, όπου είχε 14 εμφανίσεις και σκόραρε 5 φορές.

Διεθνής καριέρα
---------------

Ο Ρουίς έκανε το ντεμπούτο του με την Εθνική σε φιλικό ενάντια στην Κίνα στις 19 Ιουνίου του 2005.

Ήταν μέρος της αποστολής των *Λος Τίκος* στα CONCACAF Γκολντ Καπ του 2005 και του 2011. Στο τουρνουά του 2005 πέτυχε και το πρώτο του γκολ ενάντια στην Ονδούρα. Ο Ρουίς σκόραρε έξι φορές για τα προκριματικά του Παγκοσμίου Κυπέλλου του 2010 όπου η Κόστα Ρίκα αποκλείστηκε τελικα από την Ουρουγουάη σε αγώνα μπαράζ. Για τα προκριματική του 2014 σκόραρε τρεις φορές, καταφέρνοντας να οδηγήσει την ομάδα του στα τελικά της διοργάνωσης.

Τον Ιούνιο του 2014 ήταν μέρος της αποστολής της Κόστα Ρίκας στο επερχόμενο Παγκόσμιο Κύπελλο. Στον δεύτερο αγώνα ενάντια στην Ιταλία σημείωσε το μοναδικό γκολ στη μεγάλη νίκη με 1-0 επί τους τέσσερεις φορές παγκόσμιους πρωταθλητές, η οποία σφράγισε την πρόκριση της Κόστα Ρίκας στον επόμενο γύρο.

Παραπομπές
----------

1. ↑  «VI – Sparta Rotterdam – Fc Twente (01-08-2009)». Αρχειοθετήθηκε από το πρωτότυπο στις 10 Σεπτεμβρίου 2009. Ανακτήθηκε στις 29 Ιουνίου 2014.
2. ↑  «VI – Bryan Ruiz Gonzales». Vi.nl. Αρχειοθετήθηκε από το πρωτότυπο στις 18 Σεπτεμβρίου 2012. Ανακτήθηκε στις 29 Ιουνίου 2014.
3. ↑  «FC Twente na rust langs NAC Breda». NOS. 12 Δεκεμβρίου 2009. Αρχειοθετήθηκε από το πρωτότυπο στις 15 Δεκεμβρίου 2009. Ανακτήθηκε στις 2 Μαΐου 2010.
4. ↑  «Bryan Ruiz hat-trick keeps Twente on course for title». 28 Μαρτίου 2010. Ανακτήθηκε στις 28 Αυγούστου 2012.
5. ↑  «Ruiz Joins Fulham». Fulham FC. Ανακτήθηκε στις 31 Αυγούστου 2011.
6. ↑  «Fulham 1-1 Blackburn». BBC Sport. Ανακτήθηκε στις 11 Σεπτεμβρίου 2011.
7. ↑  «Fulham 1-3 Everton». BBC Sport. Ανακτήθηκε στις 23 Οκτωβρίου 2011.
8. ↑  «Fulham striker Bryan Ruiz has surgery on broken foot». BBC Sport. 10 Απριλίου 2012.
9. ↑  «Bryan Ruiz - Soccerbase». Soccerbase. 19 Μαΐου 2013.
10. ↑  «Bryan Ruiz: Fulham forward joins PSV Eindhoven on loan». BBC Sport. 15 Ιανουαρίου 2014. Ανακτήθηκε στις 15 Ιανουαρίου 2014.
11. ↑  «Bryan RUIZ». *FIFA*. Αρχειοθετήθηκε από το πρωτότυπο στις 2014-07-01.. Ανακτήθηκε στις 21 June 2014.
12. ↑  «Costa Rica World Cup 2014 squad». *The Telegraph*. 2 June 2014.. Ανακτήθηκε στις 20 June 2014.
13. ↑  «Italy 0-1 Costa Rica». *BBC*. 20 June 2014.. Ανακτήθηκε στις 21 June 2014.

|  |  |  |  |
| --- | --- | --- | --- |
| 

| π • σ • ε
Εθνική Κόστα Ρίκα – Μουντιάλ 2014 |
| --- |
|  |
| 
* 1 Νάβας
* 2 Ακόστα
* 3 Γκονσάλες
* 4 Ουμάνια
* 5 Μπόρχες
* 6 Ντουάρτε
* 7 Μπολάνιος
* 8 Μόρα
* 9 Κάμπελ
* 10 Ρουίς (c)
* 11 Μπαράντες
* 12 Φράνσις
* 13 Γκρανάδος
* 14 Μπρένες
* 15 Ντίας
* 16 Γκαμπόα
* 17 Τεχέδα
* 18 Πέμπερτον
* 19 Μίλερ
* 20 Κάλβο
* 21 Ουρένια
* 22 Κουμπέρο
* 23 Καμπρονέρο
* Προπονητής: Πίντο
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Κόστα Ρίκα – Μουντιάλ 2018** |
| --- |
|  |
|  | 
* 1 Νάβας
* 2 Ακόστα
* 3 Γκονσάλες
* 4 Σμιθ
* 5 Μπόρχες
* 6 Ντουάρτε
* 7 Μπολάνιος
* 8 Οβιέδο
* 9 Κολίντρες
* 10 Ρουίς (c)
* 11 Βενέγας
* 12 Κάμπελ
* 13 Γουάλας
* 14 Αζοφέιφα
* 15 Κάλβο
* 16 Γκαμπόα
* 17 Τεχέδα
* 18 Πέμπερτον
* 19 Γουάστον
* 20 Γκουζμάν
* 21 Ουρένια
* 22 Ματαρίτα
* 23 Μορέιρα
* Προπονητής: Ραμίρες
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bryan Ruiz  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |